Nenaldu Nule

Fut fine-fine, che una candela,
poberu e de carena violinu1,
però mai at pedidu unu sisinu
né in sas giannas né in sa carrela.

Sempre pulidu e biancu che tela,
peta no digiriat e né binu.
Mandigaiat calchi simulinu
e cun tùcaru uddida calchi mela.

Si comente fut giàganu mazore,
adimpiat sa sua missione
cun decoro, iscrùpulu e cun zelu.

Faeddaiat pagu, ma a tenore,
umile e mansuetu che anzone:
a mes'edade est boladu a su chelu.

Su ses de Frealzu 1973

1Violinu: snello.